
A tanítási gyakorlat keretrendszere
Angol nyelvoktató MA
2 féléves képzés, nappali tagozat
1. A tanítási gyakorlat célja
A nyelvoktatójelölt az Egyetem erre felkért partnerintézményeiben mentortanár közvetlen irányítása mellett, az Angol Nyelvpedagógiai és Fordítástudományi Tanszék szakmai ellenőrzésével az angol, mint idegen nyelv tanítása területén tanítási gyakorlatot végez. A gyakorlat célja, hogy a hallgató a nyelvpedagógiai, szakmódszertani tanulmányaiban és a vonatkozó szaktudományokban szerzett ismereteit átültesse a nyelvoktatói gyakorlatba: tudjon tanítási témákat meghatározni és tanórákat tervezni, legyen képes az adott tanulócsoport sajátos igényei szerint, a nyelvpedagógiai követelmények figyelembevételével tanóra részeket és tanórákat megtartani, majd azokat értékelni és elemezni.
2. A tanítási gyakorlat időtartama 
A tanítási gyakorlatot a képzés 2. félévében kell teljesíteni. 
Óraszám: 60, kreditpontok száma: 5. 
A gyakorlat során teljesítendő feladatok:
· Tanórai hospitálás: 10 óra (10 x 45 perc)
· Órarészlet és óratervezés, tanagyagfejlesztés: 20 óra
· [bookmark: _Hlk218603782]Gyakorlótanítás: 10 óra (10 x 45 perc = 450 perc), amelyből legalább 3 egyben megtartott 45 perces óra
· Konzultáció a mentortanárral a hospitálások előtt és után: 10 óra
· Konzultáció a mentortanárral a megtartott tanóra részek és tanórák előtt és után: 10 óra
· Kapcsolattartás a gyakorlatkísérő tanárral: folyamatos
A gyakorlatot zárótanítás (egy 45 perces tanóra) zárja, amely része a gyakorlótanítással eltöltött 10 órának.
3. A tanítási gyakorlatra történő jelentkezés feltétele, módja, határideje
A tanítási gyakorlat megkezdésének feltétele az Írásbeli angol nyelvi szintfelmérő vizsga sikeres teljesítése az 1. félévben.
[bookmark: _Hlk218602076]A tanítási gyakorlatra elektronikus úton lehet jelentkezni a Neptun rendszeren keresztül. A kérvényt a 903B Kötelező szakmai gyakorlat bejelentő című dokumentumban megadott adatok kitöltésével lehet benyújtani. A dokumentum letölthető innen: https://ppke.hu/storage/tinymce/uploads/Oktatasi-es-Tanulmanyi-Osztaly/Hallgatoinknak-menupont/Kervenyek-hallgatoi/903B_kerveny_hallgatoi_tajekoztato.pdf. 
A kérvényt legkésőbb a tanítási gyakorlat megkezdését megelőző héten kell benyújtani. 
4. A tanítási gyakorlat szervezése, a gyakorlóhelyek kiválasztása
A tanítási gyakorlatra az Angol Nyelvpedagógiai és Fordítástudományi Tanszék osztja be a hallgatókat az Egyetem partneriskoláival egyeztetve. 
A hallgatók is tehetnek javaslatot gyakorlóhelyre. Ebben az esetben az Angol Nyelvpedagógiai és Fordítástudományi Tanszék dönti el, hogy a javasolt gyakorlóhely megfelelő kereteket biztosít-e a gyakorláshoz, és hogy a gyakorlat vezetésére vállalkozó mentortanár képzettsége és szakmai felkészültsége megfelelő-e a tanítási gyakorlat eredményes koordinálásához.
A gyakorlat megkezdése előtt az Angol Nyelvpedagógiai és Fordítástudományi Tanszék Neptun üzenetben értesíti a hallgatókat a gyakorlat helyszínéről és a mentortanárok személyéről, várhatóan a gyakorlatot megelőző vizsgaidőszak végéig.
A tanítási gyakorlat során a hallgató munkáját segíti partneriskola részéről a mentortanár, valamint az egyetem részéről a gyakorlatkísérő tanár. A tanítási gyakorlat során szerzett tapasztalatok feldolgozása pedig a tanítási gyakorlatot kísérő szeminárium keretein belül zajlik.
5. A nyelvoktatójelölt feladatai, a tanítási gyakorlat teljesítésének feltételei
A tanítási gyakorlat négy alapvető eleme a hospitálás, az óramegbeszélés, a tervezés és az önállóan megtartott tanóra részletek illetve tanórák. A tanítási gyakorlat során elvégzett munkát Munkanaplóban dokumentálja a jelölt, amelyet a gyakorlatkísérő, illetve a mentortanár igazol. A Munkanapló tartalmazza a tanítási gyakorlat egyes fázisaihoz tartozó dokumentumokat. Ezek kitöltése teszi lehetővé a gyakorlat fázisainak követését, dokumentálását, a reflexiót és a részfeladatok teljesítésének igazolását és értékelését.
A Munkanapló részeinek leírása alább következik, a vonatkozó dokumentumokat lásd a Mellékletben).
A hallgató az elkészített Munkanaplót a tanítási gyakorlat feladatainak teljesítése után digitális formában eljuttatja a mentortanárnak és a gyakorlatkísérő oktatónak. Ez feltétele a tanítási gyakorlat lezárásának és értékelésének.  
A gyakorlat kezdetén a hallgató és mentortanára Ütemtervet készítenek a gyakorlatról a vonatkozó formanyomtatvány kitöltésével, amely a Munkanapló része. Szintén a Munkanapló része az Etikai kódex, amely aláírásával a hallgató vállalja, hogy az abban foglalt alapelveket a tanítási gyakorlat során magára nézve kötelezőnek ismeri el. A hallgató az elkészített Ütemtervet és az aláírt Etikai kódexet elküldi a gyakorlatot kísérő oktatónak a gyakorlat megkezdésekor. 
A hallgató köteles a gyakorlatkísérő oktatót tájékoztatni a gyakorlat megkezdéséről, és vele a kapcsolatot a gyakorlat során folyamatosan tartani. 
A tanítási gyakorlat során végzett hospitálási tapasztalatokat a Hospitálási naplóban kell rögzíteni. A Hospitálási napló alapja Somogyi-Tóth Katalin (2000). Observation tasks. A workbook for student teachers. PPKE című munkafüzete (letölthető az observation_task.doc linkre kattintva a PPKE BTK oldalán A Munkanaplóban a munkafüzet Observation Tasks c. fejezetéből kell minden megfigyelt órához kiválasztani egy-egy szempontot. A kiválasztott szempontra vonatkozó kitöltött oldalakat csatolni kell a Munkanaplóba. 
Az önállóan megtartott tanóra részekre, tanórákra felkészülés során a hallgató óratervet készít, amelyhez csatolja a tanórán felhasználandó tanagyagokat, feladatokat is. A tervet az óra megtartása előtt egyezteti a mentortanárral.
A tanítási gyakorlatot teljes egészében kell teljesíteni az adott szorgalmi időszakban. Betegség vagy más indokolt távolmaradás esetén a hallgatónak a mentortanárt és a tanítási gyakorlatot kísérő oktatót feltétlenül értesítenie kell. Betegség esetén a hiányzást hivatalos okirattal kell igazolni. A hiányzás pótlásának idejét a mentortanár és a tanítási gyakorlatot kísérő oktató határozzák meg. Ugyanez vonatkozik a gyakorlatot lezáró zárótanítás esetleges elmaradására is.
[bookmark: _Hlk218543913]A tanítási gyakorlat zárótanítással fejeződik be, amelyet az Ütemterv szerinti utolsó két óra egyikén kell megszervezni. A zárótanításon a gyakorlatvezető is részt vesz, ennek időpontját a hallgató a mentortanárral és a gyakorlatkísérő oktatóval is egyezteti. A zárótanítást a gyakorlatkísérő tanár értékeli a mentortanárral egyeztetve.
4. A gyakorlat értékelése
A tanítási gyakorlat elégtelen, ha a jelölt:
· szaktárgyi ismerete alapvető hiányokat mutat,
· munkafegyelme, órai munkája, tanítási tevékenysége nem felel meg a követelményeknek,
· az előírt dokumentumokat nem készíti el, vagy ha azok nem tesznek eleget az előzőleg egyértelműen meghatározott előírásoknak.
A tanítási gyakorlat értékelése folyamatalapú, és három elemből tevődik össze, amely önreflexiót, fejlesztő (formatív) és összegző (szummatív) értékelést is tartalmaz. (1) Magában foglalja a jelölt folyamatos önértékelését (a Munkanapló része), amely az óramegbeszélések részét képezi, és írásban is rögzítésre kerül (formanyomtatványt lásd a Munkanapló 1. függelékében). (2) A zárótanítást a gyakorlatkísérő oktató érdemjeggyel értékeli személyes látogatása során előre meghatározott szempontrendszer alapján (lásd a Munkanapló 2. függelékét). (3) A tanítási gyakorlat során elvégzett munkát a mentortanár érdemjeggyel értékeli, majd a részjegyek matematikai átlagát figyelembe véve ad összegzett érdemjegyet (lásd a Munkanapló 3. függelékét). A hallgató kompetenciáinak értékelése kiterjed a gyakorlaton megmutatkozott attitűd értékelésére, a kapcsolódó dokumentumok (óratervek, tanagyagok) a mentortanár által előírt elkészítésére és használatára, a megtartott órák és a reflektív óraelemzések nyelvpedagógiai jellemzőire. Lényeges eleme a jelölt szaktárgyi (angol) és nyelvpedagógiai felkészültsége, tanítási tevékenysége, a tanulókhoz való viszonya, valamint hivatástudata. Az értékelésnél figyelembe kell venni a hallgató egyéni fejlődését a gyakorlat során, tehát a hallgató tanítási gyakorlat alatt nyújtott teljesítményének változása és fejlődése, és a gyakorlat során megfogalmazott önértékelése, önreflexiója is az értékelés része.
A tanítási gyakorlat összegzett minősítését a zárótanítás és a tanítási gyakorlat érdemjegyének súlyozott átlaga adja úgy, hogy a zárótanítás érdemjegyét egy, a tanítási gyakorlat érdemjegyét két jegynek kell számolni (lásd a Munkanapló 4. függelékét).

Budapest, 2026. szeptember 1.


Melléklet
MUNKANAPLÓ TANÍTÁSI GYAKORLATHOZ
Angol nyelvoktató MA, nappali tagozat
Nyelvoktatójelölt: 
Neptun kódja:
Partnerintézmény: 
Mentortanár:
1. Ütemterv
1.1 Hospitálás ütemezése és teljesítésének igazolása

……………………………………….
gyakorlatkísérő oktató aláírása
1.2 Gyakorló tanítás ütemezése és teljesítésének igazolása
	
	dátum
	csoport
	tanóra témája
	mentortanár aláírása

……………………………………….
gyakorlatkísérő oktató aláírása
1.3 A zárótanítás ütemezése és teljesítésének igazolása
	
	dátum
	csoport
	tanóra témája
	mentortanár aláírása

	
	
	
	
	




……………………………………….
gyakorlatkísérő oktató aláírása

2. Etikai kódex a Pázmány Péter Katolikus Egyetem angol nyelvoktató mesterszakos hallgatóinak tanítási gyakorlatához
(1) A katolikus egyetem szellemiségének megfelelő magatartás: A PPKE polgára legyen mind a viselkedésében, a megjelenésében, mind a szóbeli és az írásos kommunikációjában méltó az egyetem szellemiségéhez. A hallgató minden helyzetben igazodjon az egyetem etikai elveihez, törekedjen rá, hogy illő módon képviselje azokat. 
(2) A partneriskola munkatársainak és tanulóinak tisztelete: Hallgatóként ismerje meg, és tartsa be a partnerintézmény házirendjét és etikai kódexét. Figyeljen oda a pontos érkezésre és a fegyelmezett munkavégzésre. A hallgató a tanítási gyakorlat során az egyetemet képviseli, viselkedése legyen ehhez méltó. A partnerintézmény tanulóinak, a szülőknek és a munkatársaknak tartsa maradéktalanul tiszteletben emberi méltóságát és jogait, javaslataikra, kérdéseikre érdemi választ adjon. 
(3) Együttműködés: A hallgató a tanítási gyakorlat időtartama alatt aktívan működjön együtt az egyetemi gyakorlatkísérő oktatóval, a mentortanárral, a partneriskola tanáraival és a hallgatótársakkal. Kommunikációja legyen elfogadó és tiszteletteljes, és tükrözze a szakmaiságot. 
(4) Adatvédelem, titoktartás: Nyilvános fórumon (pl. nyilvános blog, közösségi portálok, publikációk, dolgozatok stb.) és minden iskolán kívüli tevékenysége során a hallgató a partnerintézményben szerzett információkat kezelje bizalmasan. Abban az esetben, ha a megszerzett tapasztalatokat tudományos munkában kívánja felhasználni, a tudományos munka szakmai-etikai követelményei érvényesek.
(5) Kapcsolattartás: A nyelvoktatójelölt kapcsolatát a tanulókkal, a mentortanárral, a szülőkkel és a partnerintézmény többi szereplőjével az egymás kölcsönös tiszteletén alapuló kommunikáció határozza meg. Kizárólag a mentortanár által felkínált kommunikációs csatornán, formában és időpontban bonyolíthatja a jelölt a tanítási gyakorlat során a szükséges kommunikációt. 
(6) Konfliktuskezelés: A tanítási gyakorlat során felmerülő problémákról, konfliktusokról a jelölt időben tájékoztatja a mentortanárt és a gyakorlatkísérő oktatót, a megoldásukba szükség szerint bevonja őket. 
(7) A tanítási gyakorlat során kapott feladatok elvégzése: A jelölt azokat a feladatokat, amelyeket számára a mentortanár és a gyakorlatkísérő oktató meghatároz, legjobb tudása szerint határidőre elvégzi. 
(8) Értékelés, visszajelzés a mentortanár, a gyakorlatkísérő és a szakmódszertan oktatók, valamint a társak felé: A gyakorlatok szakmai tapasztalatainak a feldolgozása során a nyelvoktatójelöltek, az egyetemi oktatók és a mentortanárok kizárólag a megfigyelési szempontok szerinti visszajelzésre és reflexióra szorítkoznak, az esetleges építő jellegű észrevételeiket konstruktív módon fogalmazzák meg. A szereplők az észrevételeket nyitottan fogadják, arra válaszként saját motivációjukat bemutatják. 
Az etikai kódexben foglaltakat tudomásul vettem, és a tanítási gyakorlat során betartom. 
Budapest, 20…. 

A hallgató neve:

Aláírás:

3. Hospitálási napló
Somogyi-Tóth Katalin (2000). Observation tasks. A workbook for student teachers. PPKE című munkafüzete alapján (letölthető az observation_task.doc linkre kattintva a PPKE BTK oldalán 
A megfigyelt órákról szóló jegyzetek az Observation Tasks c. fejezetből kiválasztott szempontok alapján. (A kiválasztott szempontokra vonatkozó kitöltött oldalakat alább kell beilleszteni a Munkanaplóba.)



4. Folyamatalapú önértékelés a jelölt által megtartott tanóra részekről és tanórákról
Az önértékelést a megtartott tanóra részek / tanórák után kell kitölteni. Az önértékelés szempontrendszere és formátuma megtalálható a Munkanapló 1. függelékében. (Az elkészített önértékelést alább kell beilleszteni a Munkanaplóba.)

Függelék 1: Folyamatalapú önértékelési szempontok a jelölt által megtartott órákhoz
(Az önértékelő dokumentumot lehetőleg közvetlenül az óra megtartása után töltse ki.) 
1) Reflektálás az érzéseimre (egyszerre több érzés is megjelölhető): 
	Mit érzek a megtartott óra kapcsán?

	boldogság 
	öröm 
	elégedett-ség 
	egykedvű-ség 
	tanácsta-lanság 
	szomorú-ság 
	ijedtség 
	egyéb: 

	Mit érezhetnek az órámon részt vevő tanulók? 

	öröm 
	elégedett-ség 
	elégedet- lenség 
	tanácsta-lanság 
	unalom 
	ijedtség 
	harag 
	egyéb: 


2) Reflektálás a célokra: 
	Mely célokat sikerült megvalósítanom? 


	Mely célokat nem sikerült megvalósítanom? Miért? 



3) Reflektálás az oktatási szakaszokra: 
	Melyek voltak az óra különösen jól sikerült részei? Miért?


	Melyek voltak az óra kevésbé jól sikerült órai részei? Miért?


4) Mit tanultam a megtartott óra kapcsán: 
	önmagamról, a tanításról? 


	a diákokról, a tanulásukról? 


5) Összegzés, fejlődési terv (a megbeszélés után kitöltendő): 
	Amit megtartani, megerősíteni, jobban kiépíteni szeretnék: 



	Amit szeretnék megváltoztatni - elhagyni vagy elsajátítani (Hogyan tudnám ezt elérni?): 
	Amire a következő órán különösen figyelni fogok, amit gyakorolni szeretnék: 


6) A mentortanár értékelése az óráról, javaslatok, visszajelzések: 
	pozitívumok 

	javaslatok, fejlesztendő területek 




Függelék 2: A zárótanítás értékelése
	Pontozás: 5= kiváló, 4 = jó, 3 = közepes, 2 = gyenge, 1 = nagyon gyenge, elfogadhatatlan



	Szempontok
	Megjegyzések
	Pontszám

	     ÓRATERVEZÉS

	1. célok egyértelműsége, tanulói szinthez, igényekhez igazítása, szükséges oktatási szakaszok megjelenése, részcélokkal
	
	

	2. a feladatok mennyisége, minősége, kidolgozottsága, előkészítettsége 
	
	

	3. a feladattípusok és munkaformák, tanári- és diák szerepek ill. a készségfejlesztés változatossága, egyensúlya
	
	

	4. időbeosztás (flexibilitás, variálhatóság megjelenése az óratervben)
	
	

	5. a tanítási anyagok/eszközök változatossága, előkészítettsége 
	
	

	   AZ ÓRAI MUNKA

	6. a munka szervezése (munkaformák változatos megszervezése, átmenetek a fázisok között, tempó, flexibilitás)
	
	

	7. az egyes óraelemek/feladatok lebonyolítása (feladatállítás, motiválás, vezetési stílus, megfelelő munkalégkör)
	
	

	8. a tanítási anyagok/oktatási eszközök megfelelő használata 
	
	

	9. értékelés, irányítás, a figyelem és a fegyelem kialakítása, fenntartása, váratlan helyzetek kezelése
	
	

	10. fellépés, megjelenés, hangnem, stílus, testbeszéd (testtartás, gesztikuláció és mimika használata, önkontroll)
	
	

	11. a tanulók aktivizálása (kérdezési- és kommunikációs technikák, tanulóközpontú munkafolyamatok) 
	
	

	12. szakmódszertani kompetencia: készségfejlesztés, ismeretbővítés (szókincs, nyelvtan stb.) módja 
	
	

	13. szakmai, diszciplináris ismeretek alkalmazásának kompetenciája
	
	

	14. Az órai nyelvhasználat helyessége, megfelelő kompenzációs, ill. önkontroll/hibajavítási stratégiák 
	
	

	15. A tanulók hibáinak kezelése, különböző hibajavítási módok használata
	
	



Érdemjegy: 0-40 elégtelen (1); 41-48 elégséges (2); 49-57 közepes (3); 58-66 jó (4), 67-75 jeles (5) 

Összpontszám, értékelés:
Gyakorlatkísérő aláírása
Budapest, 20…

Függelék 3: A tanítási gyakorlat során elvégzett feladatok értékelése
A szempontok szerinti értékelés során figyelembe kell venni a Munkanaplóban foglaltakat és a mentortanár személyes tapasztalatait a jelölt munkájával kapcsolatban.
	Szempontok
	Értékelés
1-5

	1. 
	Milyen volt a jelölt szaktárgyi tudása a bemenetkor? 
	

	2. 
	Mennyire birtokolja a tanítandó tananyagot a gyakorlat végén? 
	

	3. 
	Ismeri-e és alkalmazza-e az elérhető tankönyveket, taneszközöket? 
	

	4. 
	Megfelelően szervezi-e meg és irányítja a tanítási-tanulási folyamatot? 
	

	5. 
	Elősegíti a tanulók önálló tanulását (tanulási stratégiák átadása)? 
	

	6. 
	Megfelelőek-e az óratervei az alkalmazhatóság szempontjából? 
	

	7. 
	Mennyire képes megvalósítani az előzetes terveit? 
	

	8. 
	Kipróbál-e különböző munkaformákat és módszereket? 
	

	9. 
	Képes-e a sokszínű, differenciált ellenőrzésre és az értékelésre? 
	

	10. 
	Megtanulta-e megfelelőképpen motiválni és aktivizálni a tanulókat? 
	

	11. 
	Él-e a változatos szemléltetés módszerével ott, ahol ez kívánatos? 
	

	12. 
	Használ-e a tankönyvön kívül forrásokat is az órán, a felkészülés során? 
	

	13. 
	Mennyire ötletes a pedagógiai szituációkban? 
	

	14. 
	Milyen a tanulók, a tanárok iránti attitűdje, pedagógiai elkötelezettsége? 
	

	15. 
	Milyen a hallgató önértékelése és készsége a fejlődésre? 
	

	16. 
	Milyen a szorgalma, igyekezete? 
	

	17. 
	Megbízható-e és pontos-e? 
	

	18. 
	A dokumentációt folyamatosan és igényesen készíti-e? 
	

	19. 
	Bekapcsolódik-e az iskolai tevékenységekbe? 
	

	20. 
	Milyen a kapcsolata a diákokkal és a kollégákkal? 
	


A mentortanár összefoglaló szöveges értékelése a jelölt tanítási gyakorlatáról:



A tanítási gyakorlat minősítése (számmal és betűvel):
Mentortanár aláírása:
Budapest, 20..


Függelék 4: A tanítási gyakorlat összegző minősítése
Az összegző minősítést a zárótanítás és a tanítási gyakorlat során elvégzett feladatok értékelése érdemjegyének súlyozott átlaga adja úgy, hogy (a) a zárótanítás érdemjegyét egy, (b) a tanítási gyakorlat érdemjegyét két jegynek kell számolni: 
összegző minősítés = zárótanítás érdemjegye + (tanítási gyakorlat feladatainak érdemjegye x 2)
							3
a) A vizsgatanítás minősítése számmal:
b) A tanítási gyakorlat minősítése számmal, szorozva kettővel:
c) A tanítási gyakorlat összegzett minősítése (számmal és betűvel):

Mentortanár:
Budapest, 20..
	T  +36 1 235 3030
	E  okosz@btk.ppke.hu
	W  www.btk.ppke.hu

	
	Levelezési cím: 1088 Budapest, Mikszáth tér 1.

